
ДО
ОБЩИНСКИ СЪВЕТ
ГР.КОТЕЛ


П Р Е Д Л О Ж Е Н И Е
от Коста Димитров Каранашев – Кмет на Община Котел

Относно: Учредяване на безвъзмездно право на строеж на Министерство на здравеопазването за нуждите на Център за спешна медицинска помощ – Сливен, Филиал гр.Котел, за изграждане на паркинг и навес за линейки в недвижим имот – частна общинска собственост, находящ се в гр.Котел. 

Уважаеми дами и господа общински съветници,
В общинската администрация е постъпило писмо с вх.№ 04-12-4 / 01.11.2016 г. от д-р Адам Персенски – Заместник-министър на здравеопазването, относно осигуряване на прилежащ терен към сградата, в която се помещава Филиал за спешна медицинска помощ (ФСМП) - Котел, с площ 170 кв.м., за изграждане на паркинг и навес за линейки, във връзка с изпълнение на изискванията на Оперативна програма «Региони в растеж» 2014 – 2020 г. и оптимизиране на инвестиционните разходи. 
ФСМП – Котел се помещава в сграда с идентификатор 39030.502.447.5 по КККР на гр.Котел (сграда б.”Поликлиника”). Същата е разположена в поземлен имот с идентификатор 39030.502.447 по КККР на гр.Котел, с площ 620 кв.м., и в него освен сграда с идентификатор 39030.502.447.5 със ЗП 314 кв.м., е построена и сграда с идентификатор 39030.502.447.1 със ЗП 94 кв.м. След извършен оглед на място от д-р Василиса Симеонова - Директор на ЦСМП Сливен, представител на ФСМП – Котел и служители на общинската администрация, се установи че прилежащия терен към сградата не е подходящ за нуждите на проекта. След извършения оглед в допълнителен разговор уточнихме, че подходящ за целта е терен с площ 230.00 кв.м., представляващ реална част от общински поземлен имот с идентификатор 39030.502.453 по кадастралната карта на гр.Котел (част от прилежащия терен към сграда б.родилно отделение). 
Поземлен имот с идентификатор 39030.502.453 по КККР на гр.Котел, с площ 1041 кв.м., трайно предназначение на територията: урбанизирана, начин на трайно ползване: за друг обществен обект, комплекс, за който е отреден УПИ ІІ1321-„за КОО” в кв.87 по действащия ПУП на града, одобрен със Заповед № РД-02-14-178 /04.12.1986 г., изменен със Заповед № РД-50-561 /10.10.2007 г., е актуван с АчОС № 4372 /11.11.2016 година. Имотът не е включен в  Годишната програма за управление и разпореждане с имоти - общинска собственост за 2016 година, приета с решение № 62/29.01.2016 г. на Общински съвет гр.Котел.
Съгласно чл.37, ал.6, т.1 от ЗОС, безвъзмездно право на строеж върху  недвижим имот – частна общинска собственост на юридически лица на бюджетна издръжка, се учредява без търг или конкурс след решение на общинския съвет, прието с мнозинство повече от половината от общия брой на съветниците.
С писмо вх.№ 32-31-6/11.11.2016 г., д-р Василиса Симеонова - Директор на ЦСМП Сливен, моли, за свикване на извънредна сесия на Общински съвет – Котел, поради изтичащия срок за кандидатстване по проекта.

Предвид гореизложеното, на основание чл.21, ал.1, т.8 от ЗМСМА, чл.8, ал.9, чл.37, ал.6, т.1 от ЗОС, чл.50, ал. 1 от НРПУРОИ, предлагам на Общински Съвет – Котел да вземе следното




Р Е Ш Е Н И Е: 

І. Допълва Годишната програма за управление и разпореждане с имоти - общинска собственост за 2016 г., както следва: в Раздел І, 2.”Общински имоти, върху които ще се учредяват ограничени вещни права” в графа „№” се създава нова т. № 20, в графа „местонахождение” се впише – „гр.Котел, ПИ 39030.502.453”, в графа „Описание на имота” се впише – „терен с площ 230 кв.м., представляващ реална част от поземлен имот 39030.52.453 целият с площ 1041 кв.м., трайно предназначение на територията: урбанизирана, начин на трайно ползване: за друг обществен обект, комплекс”, в графа „вид на ограниченото вещно право” се впише – „безвъзмездно право на строеж”.
ІІ. Учредява в полза на МИНИСТЕРСТВО НА ЗДРАВЕОПАЗВАНЕТО, Център за спешна медицинска помощ - Сливен, безвъзмездно право на строеж върху общински терен с площ 230.00 кв.м., представляващ реална част от поземлен имот с идентификатор 39030.502.453 по кадастралната карта на гр.Котел, одобрена със Заповед № РД-18-95/ 29.12.2009 г. на ИД на АГКК, целият с площ 1041 кв.м., трайно предназначение на територията: урбанизирана, начин на трайно ползване: за друг обществен обект, комплекс, за който е отреден УПИ ІІ1321-„за КОО” в кв.87 по действащия ПУП на града, одобрен със Заповед № РД-02-14-178 /04.12.1986 г., изменен със Заповед № РД-50-561 /10.10.2007 г., актуван с АчОС № 4372 / 11.11.2016 година, за изграждане на паркинг и навес за линейки, съгласно дадената от гл.архитект на общината виза за проектиране. 
ІІІ. На основание чл.60 от АПК и предвид крайния срок за кандидатстване по проекта, да бъде допуснато предварително изпълнение на Решението.


Приложение: писмо с вх.№ 04-12-4/01.11.2016 г. от д-р Адам Персенски – Зам.-министър на здравеопазването; писмо вх.№ 32-31-6/11.11.2016 г. от д-р Василиса Симеонова - Директор на ЦСМП Сливен; АчОС № 4372/11.11.2016 г.; скица № 15-553713-11.11.2016 г. издадена от СГКК гр.Сливен; скица с виза за проектиране. 



С уважение,       

КОСТА КАРАНАШЕВ
Кмет на Община Котел                         
